Der er sket en voldsom trafikulykke på Skagensvej ud for Uggerby Åvej ved Uggerby onsdag morgen. To biler har været involveret i ulykken, og den 55-årig skagbo blev erklæret død på stedet. Den anden implicerede i ulykken er en 31-årig mand fra Aalborg. Han er ikke kommet alvorligt til skade, men er kørt til et kontroltjek på Sygehus Vendsyssel. Ulykken skete i en blød kurve, hvor den ene bil af ukendte årsager kom over i den modsatte vejbane, og det førte til et frontalt sammenstød, oplyser vagtchef ved Nordjyllands Politi, Bent Højgaard. Vejen er i øjeblikket spærret på ulykkesstedet, mens en bilinspektør arbejder på at klarlægge årsagen til ulykken. De pårørende er blevet underrettet.

Opsummering:
To biler i voldsomt sammenstød på Skagensvej i nærheden af Uggerby. En 55-årig mand fra Skagen er blevet erklæret død på stedet.